Madejra palumbo

La Madejra palumbo (Columba palumbus maderensis) estis endemia subspecio de la Palumbo (Columba palumbus) en Madejro, atlantika insularo de Portugalio.

La Madejra palumbo ege similaspektis kun la kontinenta Palumbo de Eŭropo, sed ties plumaro estis iom pli malhela, ĉefe en la supraj partoj kaj subaj flugilkovriloj. La vineca rozkoloro de la brusto estis pli etenda. 

Ornitologo Ernst Johann Schmitz loĝis en la insularo de Madejro ĉirkaŭ 1896-1906, kiam la Madejra palumbo estis jam rara. Spite siajn grandajn penojn, Schmitz sukcesis kolekti nur kelkajn specimenojn kaj ovojn. Maje de 1924 jam oni ne trovis iun ekzempleron de Madejra palumbo, nek estis vidataj dum postaj jaroj eĉ de lokaj kolomboĉasistoj. Tiu subspecio estas plej probable formortinta nune.

 Vidu ankaŭ 
 Listo de formortintaj animaloj

 Eksteraj ligiloj 
 Ejo pri formortoj 
 Columba palumbus maderensis – Specimenoj de Madejra palumbo en la ZMA 
 Ekstingo: Madejra palumbo UWSP GEOG358 (Heywood) 

Kategorio:Formortintaj birdoj
Kategorio:Kolombedoj
Kategorio:Columba
Kategorio:Birdoj de Eŭropo
Kategorio:Birdoj de Atlantiko